
Comisia pentru agricultură, silvicultură, industrie alimentară şi servicii  specifice
                                                                                               Bucureşti, 21.03.2002 

                                                                                               Nr.24/119

RAPORT

asupra proiectului de Lege privind acordarea despăgubirilor în caz de dezastre, 

calamităţi naturale şi alte catastrofe, în agricultură

În urma examinării proiectului de Lege privind acordarea despăgubirilor în caz de dezastre, calamităţi naturale şi alte catastrofe, în agricultură, în şedinţele din 13-19.03.2002, Comisia propune, cu o abţinere, ca acesta să fie supus spre dezbatere şi adoptare plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Titlul legii:

“Lege privind acordarea despăgubirilor în caz de dezastre, 

calamităţi naturale şi alte catastrofe, în agricultură”
Titlul legii se  modifică astfel:

"Lege privind acordarea despăgubirilor în caz de calamităţi naturale în agricultură"

Deputat: Marian Ianculescu - PSD
Notiunea de "calamitate" cuprinde şi ceilalţi factori de risc.

2.
CAPITOLUL I

Regimul calamităţilor naturale, al dezastrelor şi al altor catastrofe din România care produc efecte distructive asupra producţiei agricole
Capitolul I va avea următoarea denumire:

" Dispoziţii generale"

Deputat: Marian Ianculescu - PSD
Proiectul trebuie să debuteze cu un capitol care să cuprindă prevederi de orientare a întregii reglementări.

3.
Art.1.- În sensul prezentei legi, sunt considerate calamităţi naturale, dezastre şi alte catastrofe, pierderile cantitative şi calitative de recolte, mortalitatea şi/sau sacrificarea de necesitate a animalelor, datorate manifestării distructive a unor fenomene naturale, pe areale extinse.
Art. 1 se modifică şi va avea următorul cuprins: 

" Art.1. - În sensul prezentei legi, sunt considerate calamităţi naturale, pierderile cantitative şi calitative de recolte, mortalitatea sau sacrificarea de necesitate a animalelor, cauzate prin manifestare distructivă a unor fenomene naturale."

Deputat: Marian Ianculescu - PSD

Deputat: Atilla Kelemen - UDMR

Deputat: Zoltan Kovacs - UDMR
Pentru extinderea acţiunii legii.



4.
Art.2.– Fenomenele naturale şi bolile care provoacă calamităţi naturale, dezastre şi alte catastrofe pot fi: fenomenele care se manifestă pe areale extinse, cum sunt: seceta excesivă şi persistenţa în timp ce afectează terenurile neirigate, ploile abundente şi de durată, topirea bruscă a zăpezilor care provoacă inundaţii, revărsări de râuri şi băltiri, temperaturile excesiv de scăzute, sub limita biologică de rezistenţă a plantelor din timpul iernii, uraganul.
Art. 2 se modifică şi va avea următorul cuprins: 

"Art.2.– (1) Fenomenele naturale şi bolile care provoacă calamităţi naturale şi necuprinse la riscuri asigurate sunt: seceta excesivă, persistentă în timp şi care afectează terenurile neirigate, inundaţiile din revărsări de râuri  sau de alte ape curgătoare şi ruperi de baraje, temperaturile excesiv de scăzute, sub limita biologică de rezistenţă a plantelor, stratul gros de zăpadă, care produc pagube în sectorul vegetal şi animal."

Deputat: Marian Ianculescu - PSD

Deputat: Atilla Kelemen - UDMR

Deputat: Zoltan Kovacs - UDMR

Deputat: Marinache Vişinescu - PRM

Deputat: Victor Neagu - PSD
Delimitarea clară a fenomenelor, dintre cele cuprinse la riscuri asigurate şi cele pentru care se acordă despăgubiri în conformitate cu prevederile prezentei legi.



5. 

La art. 2 se introduce un nou alineat, alin. (2), cu următorul cuprins:

" Nominalizarea şi încadrarea în categoria bolilor care provoacă calamităţi naturale la plante şi animale se realizează de Ministerul Agriculturii, Alimentaţiei şi Pădurilor."

Deputat: Ion Bozgă - PSD
Pentru a asigura funcţionalitatea legii.

6. 
Art.3.- Pagubele provocate culturilor agricole, animalelor, păsărilor, coloniilor de albine şi peştilor de către fenomenele naturale, prevăzute la art.2, care prin intensitate, durată şi cuprindere teritorială afectează zone mari şi au, prin aceasta, implicaţii economico-sociale deosebite, sunt considerate calamităţi naturale. Caracterizarea şi încadrarea în categoria de calamitate naturală cade în sarcina Ministerului Agriculturii, Alimentaţiei şi Pădurilor şi se declară prin hotărâre a Guvernului.
Art. 3 se modifică şi va avea următorul cuprins: 

"Art.3.-  Caracterizarea şi încadrarea în categoria de calamitate naturală se realizează de Ministerul Agriculturii, Alimentaţiei şi Pădurilor şi se aprobă prin hotărâre de Guvern."

Deputat: Marian Ianculescu - PSD

Deputat: Mihai Nicolescu - PSD


Pentru claritatea prevederii legale.

7. 
CAPITOLUL II

Constituirea sumei destinate despăgubirii producătorilor agricoli


Nemodificat




8. 
Art.4.- Pentru punerea în practică a prevederilor prezentei legi, prin bugetul de stat se va aloca Ministerului Agriculturii, Alimentaţiei şi Pădurilor, o sumă destinată despăgubirii producătorilor agricoli, ca urmare a efectelor negative ale calamităţilor naturale, dezastrelor şi ale altor catastrofe, prevăzute la art.2.
Art. 4 se modifică şi va avea următorul cuprins: 

"Art.4.- Pentru aplicarea prevederilor prezentei legi, prin bugetul de stat se va aloca, anual, Ministerului Agriculturii, Alimentaţiei şi Pădurilor, o sumă destinată despăgubirii producătorilor agricoli şi  subvenţionării primelor de asigurare, ca urmare a efectelor negative ale fenomenelor naturale prevăzute la art.2 ."

Deputat: Marian Ianculescu - PSD

Deputat: Mihai Nicolescu - PSD

Deputat: Atilla Kelemen - UDMR

Deputat: Zoltan Kovacs - UDMR
Adoptarea unui limbaj juridic adecvat şi lărgirea acţiunii legii.

9. 
Art.5.- (1) Plata despăgubirii producătorilor agricoli pentru fenomenele prevăzute la art.2 se efectuează numai pentru culturile agricole, animalele, păsările, coloniile de albine şi peştii de importanţă naţională, ce au fost asigurate de către societăţile de asigurare-reasigurare.


Alin.(1) al art. 5 se modifică şi va avea următorul cuprins:

"Art.5.- (1) Plata despăgubirii producătorilor agricoli pentru calamităţile naturale produse de fenomenele naturale prevăzute la art.2 se efectuează numai pentru culturile agricole, animalele, păsările, familiile de albine şi peştii care au fost asigurate de către societăţile de asigurare-reasigurare."

Deputat: Marian Ianculescu - PSD

Deputat: Mihai Nicolescu - PSD
Deputat: Gheorghe Valeriu - PNL
Despăgubirea se acordă pentru efectul produs de fenomenul natural. 

10. 
(2) Producătorii agricoli care asigură culturile agricole, animalele, păsările, coloniile de albine şi peştii cu societăţile de asigurare care au fost agreate de către Ministerul Agriculturii, Alimentaţiei şi Pădurilor şi Ministerul Finanţelor Publice vor beneficia de o subvenţionare a primelor de asigurare.
(2) Producătorii agricoli care asigură culturile agricole, animalele, păsările, familiile de albine şi peştii la societăţile de asigurare agreate de Ministerul Agriculturii, Alimentaţiei şi Pădurilor şi Comisia de supraveghere a asigurărilor beneficiază de o susţinere a primelor de asigurare.

Deputat: Marian Ianculescu - PSD

Deputat: Ludovic Mardari - PRM

Deputat: Ionel Adrian - PSD
Despăgubirile se acordă din bugetul Ministerului Agriculturii, Alimentaţiei şi Pădurilor. 

Supervizarea societăţilor de asigurare se face de către Comisia de supraveghere a asigurărilor.

11. 
Art.6.- Suma constituită are următoarele destinaţii:

a) despăgubiri sub formă de compensaţii băneşti, acordate producătorilor agricoli care au suferit pagube datorate fenomenelor naturale, prevăzute la art.2;

b) subvenţionarea primelor de asigurare pentru factorii de risc pentru culturile agricole şi speciile de animale, păsări, colonii de albine şi peşti, nominalizate anual prin ordin al ministrului agriculturii. Nivelul subvenţionării primelor de asigurare se va stabili prin hotărâre a Guvernului.
Art.6 se modifică şi va avea următorul cuprins: 

"Art.6.- Sumele constituite se utilizează pentru:

a) despăgubiri băneşti, acordate producătorilor agricoli care au suferit pagube produse de  fenomenele naturale prevăzute la art.2;

b) subvenţionarea primelor de asigurare pentru factorii de risc asiguraţi pentru culturile agricole şi speciile de animale, păsări, familii de albine şi peşti, prevăzute anual prin ordin al ministrului agriculturii. Nivelul subvenţionării primelor de asigurare se va stabili prin hotărâre a Guvernului."

Deputat: Marian Ianculescu - PSD
Pentru claritatea prevederii legale.

12. 
Art.7.- Administrarea, utilizarea şi gestionarea sumelor pentru despăgubirea producătorilor agricoli se face de către Ministerul Agriculturii, Alimentaţiei şi Pădurilor.
Art.7 se modifică şi va avea următorul cuprins: 

" Art.7.- Administrarea, utilizarea şi gestionarea sumelor pentru despăgubirea producătorilor agricoli se fac de Ministerul Agriculturii, Alimentaţiei şi Pădurilor."

Deputat: Marian Ianculescu - PSD
Pentru fluenţa exprimării.

13. 
Art.8.- Despăgubirile se acordă producătorilor, astfel cum aceştia sunt definiţi la art.17 prin prezenta lege, în următoarele condiţii:

a) pentru culturile agricole şi plantaţiile afectate de calamităţi naturale, numai pentru daune ce depăşesc 30% din producţie, nivelul maxim al despăgubirii fiind de 70% din cheltuielile efectuate până la data producerii fenomenului;

b) pentru animale, păsări, colonii de albine şi peşti, despăgubirea reprezintă maximum 80% din valoarea de asigurare, diminuată cu valoarea subproduselor rezultate, care pot fi valorificate potrivit prevederilor legale. 
Art. 8 se modifică şi va avea următorul cuprins: 

" Art.8.- Despăgubirile se acordă producătorilor agricoli, astfel cum aceştia sunt definiţi la art.18 prin prezenta lege, în următoarele condiţii:

a) pentru culturile agricole şi plantaţiile afectate de calamităţi naturale, numai pentru daune ce depăşesc 30% din producţie, nivelul maxim al despăgubirii fiind de 70% din cheltuielile efectuate până la data producerii fenomenului;

b) pentru animale, păsări, familii de albine şi peşti, despăgubirea reprezintă maximum 80% din valoarea de asigurare, diminuată cu valoarea subproduselor rezultate, care pot fi valorificate potrivit prevederilor legale."

Deputat: Mihai Nicolescu - PSD
Legea se adresează producătorilor agricoli.



14. 
CAPITOLUL III

Organele abilitate pentru constatarea şi delimitarea efectelor calamităţilor naturale, dezastrelor şi a altor catastrofe. Modalitatea de despăgubire şi plata acestora
CAPITOLUL III

Constatarea şi evaluarea pagubelor produse de calamităţile naturale

Deputat: Marian Ianculescu - PSD

Deputat: Ion Bâldea - PRM

Deputat: Ludovic Mardari - PRM
Titlul capitolului trebuie să exprime concis reglementările acestuia.

15. 
Art.9.- (1) Direcţiile generale pentru agricultură şi industrie alimentară judeţene şi a municipiului Bucureşti şi direcţiile sanitar-veterinare judeţene şi a municipiului Bucureşti au obligaţia preluării şi centralizării actelor de constatare şi a transmiterii acestora Ministerului Agriculturii, Alimentaţiei şi Pădurilor, în vederea stabilirii sumelor necesare acordării despăgubirilor.

   (2) Gestionarea şi delimitarea efectelor calamităţilor naturale se face de către organele abilitate.
Art. 9 se transferă şi se modifică devenind art. 12.

Deputat: Ion Bozgă - PSD
Deputat: Marinache Vişinescu - PRM
Pentru o mai bună structurare a legii.

16. 
Art.10.- Ministerul Agriculturii, Alimentaţiei şi Pădurilor sesizează Guvernul care, în funcţie de calamităţile naturale, dezastrele şi alte catastrofe produse, cât şi de urmărirea zonelor afectate, declară starea de calamitate naturală prin hotărâre.
Art. 10 se transferă şi se modifică, devenind art. 14.

Deputat: Marian Ianculescu - PSD

Deputat: Mihai Nicolescu - PSD
Pentru o mai bună structurare a legii.

17. 
Art.11.- Ministerul Agriculturii, Alimentaţiei şi Pădurilor, cu avizul Ministerului Finanţelor Publice, va elabora Regulamentul de aplicare a prezentei legi, care să prevadă normele tehnice de constatare şi evaluare a pagubelor la culturile agricole, plantaţiile de vii şi pomi, animale, păsări, colonii de albine şi peşti, provocate de fenomenele sau factorii naturali de calamitate. 


Art. 11 se modifică şi se transferă la capitolul "Dispoziţii finale", devenind art. 26. 

Deputat: Marian Ianculescu - PSD

Deputat: Mihai Nicolescu - PSD

Deputat: Gheorghe Pribeanu - PRM
Pentru o mai bună structurare a legii.

18. 
Art.12.- Constatarea pagubelor se face în prezenţa producătorului agricol afectat şi a unei comisii numite de prefectul judeţului, la propunerea directorului general al direcţiei generale pentru agricultură şi industrie alimentară judeţene, comisie formată pe plan local din primar, unul sau doi specialişti de la Centrul agricol sau, după caz, de la circumscripţia sanitar-veterinară zonală şi un delegat din partea organelor judeţene ale Ministerului Finanţelor Publice.
Art. 12 devine art. 9, se modifică şi va avea următorul cuprins:

" Art.9.- Constatarea pagubelor se face în prezenţa producătorului agricol afectat, de către o comisie numită de prefectul judeţului, la propunerea directorului general al direcţiei generale pentru agricultură şi industrie alimentară judeţene, comisie formată pe plan local din primar, unul sau doi specialişti de la centrul agricol sau, după caz, de la circumscripţia sanitar-veterinară zonală, un reprezentant al asociaţiilor profesionale şi interprofesionale şi un delegat din partea organelor judeţene ale Ministerului Finanţelor Publice."

Deputat: Cătălin Micula - PNL

Deputat: Zoltan Kovacs - UDMR
Prin renumerotare.

Pentru claritatea prevederii legale şi o mai bună reprezentare a producătorilor agricoli.

19. 
Art.13.- Rezultatul constatărilor şi documentelor întocmite în acest scop, semnate de către persoanele implicate în constatare, nominalizate la art.12 din prezenta lege, în dublu exemplar, se centralizează la direcţiile judeţene pentru agricultură şi industrie alimentară şi la prefectura judeţului. 
Art. 13 devine art. 10, se modifică şi va avea următorul cuprins:

" Art.10.- Rezultatul constatărilor şi documentelor întocmite în acest scop, în dublu exemplar, semnate de către persoanele implicate în constatarea pagubelor, nominalizate la art.9 din prezenta lege, se centralizează la direcţiile judeţene pentru agricultură şi industrie alimentară şi la prefectura judeţului."

Deputat: Marian Ianculescu - PSD
Prin renumerotare.

Pentru claritatea prevederii legale.



20. 
Art.14.- Direcţiile judeţene pentru agricultură şi industrie alimentară au obligaţia ca, în termen de 3 zile de la data centralizării documentelor respective, să trimită o informare detaliată, cuprinzând datele centralizate la nivel de judeţ la Ministerul Agriculturii, Alimentaţiei şi Pădurilor.
Art. 14 devine art. 11, se modifică şi va avea următorul cuprins:

" Art.11.- Direcţiile judeţene pentru agricultură şi industrie alimentară au obligaţia ca, în termen de 3 zile de la data centralizării documentelor respective, să trimită o informare detaliată Ministerului Agriculturii, Alimentaţiei şi Pădurilor."

Deputat: Octavian Sadici - PRM

Deputat: Ion Mocioalcă - PSD
Prin renumerotare.

Pentru concizia exprimării.

21. 

Prin transferare, art. 9 devine art. 12, se modifică prin eliminarea alin. (2) şi va avea următorul cuprins:

"Art.12.- Direcţiile generale pentru agricultură şi industrie alimentară judeţene şi a municipiului Bucureşti şi direcţiile sanitar-veterinare judeţene şi a municipiului Bucureşti au obligaţia preluării şi centralizării actelor de constatare şi a transmiterii acestora Ministerului Agriculturii, Alimentaţiei şi Pădurilor, în vederea stabilirii sumelor necesare acordării despăgubirilor."

Deputat: Ion Bozgă - PSD
Deputat: Marinache Vişinescu - PRM
Prin renumerotare.

Pentru o mai bună structurare a legii.

22. 
Art.15.- După verificarea documentaţiilor de constatare a calamităţilor, Ministerul Agriculturii, Alimentaţiei şi Pădurilor aprobă sumele necesare pentru despăgubirea producătorilor agricoli, individualizate pe judeţe, care se transmit direcţiilor generale pentru agricultură şi industrie alimentară judeţene şi a municipiului Bucureşti, precum şi direcţiilor sanitar-veterinare judeţene. 
Art. 15 devine art. 13:

" Art.13.- După verificarea documentaţiilor de constatare a calamităţilor, Ministerul Agriculturii, Alimentaţiei şi Pădurilor aprobă sumele necesare pentru despăgubirea producătorilor agricoli, individualizate pe judeţe, care se transmit direcţiilor generale pentru agricultură şi industrie alimentară judeţene şi a municipiului Bucureşti, precum şi direcţiilor sanitar-veterinare judeţene."
Prin renumerotare.

23. 

Prin transferare, art. 10 devine art. 14, se modifică şi va avea următorul cuprins:

"Art.14.- Ministerul Agriculturii, Alimentaţiei şi Pădurilor sesizează Guvernul care, în funcţie de calamităţile naturale,  cât şi de mărimea zonelor afectate, declară starea de calamitate naturală prin hotărâre."

Deputat: Marian Ianculescu - PSD

Deputat: Mihai Nicolescu - PSD
Prin renumerotare.

Pentru o mai bună structurare a legii.

Pentru corelare cu modificările anterioare.

24. 
Art.16.- Direcţiile generale pentru agricultură şi industrie alimentară judeţene şi a municipiului Bucureşti, precum şi direcţiile sanitar-veterinare judeţene sunt obligate să respecte destinaţia acestor sume şi repartizarea lor pe producători agricoli.
Art. 16 devine art. 15, se modifică şi va avea următorul cuprins:

"Art.15.- Direcţiile generale pentru agricultură şi industrie alimentară judeţene şi a municipiului Bucureşti sunt obligate să respecte destinaţia acestor sume şi repartizarea lor pe producători agricoli."

Deputat: Marinache Vişinescu - PRM

Deputat: Ion Bozgă - PSD
Prin renumerotare.

Repartizarea sumelor este atributul direcţiilor generale pentru agricultură şi industrie alimentară.

25. 
CAPITOLUL IV

Drepturile şi obligaţiile producătorilor agricoli
Nemodificat




26. 
Art.17.- În sensul prezentei legi, producătorii agricoli sunt persoanele fizice sau juridice care au în exploatare terenuri agricole, animale, păsări, colonii de albine şi peşti, inclusiv arendaşii şi concesionarii. 
Art. 17 devine art. 16, se modifică şi va avea următorul cuprins:

" Art.16.- În sensul prezentei legi, producătorii agricoli sunt persoanele fizice sau juridice care au în administrare sau exploatare terenuri agricole, animale, păsări, familii de albine şi peşti."

Deputat: Marinache Vişinescu - PRM
Prin renumerotare.

Administrarea şi exploatarea o fac atât arendaşii, cât şi concesionarii.

27. 
Art.18.- Orice persoană fizică sau juridică poate beneficia de prevederile prezentei legi, dacă a fost afectată de fenomenele naturale prevăzute la art.2, şi se află în zona calamitată, declarată prin hotărâre de Guvern şi are culturile, plantaţiile, animalele, păsările, coloniile de albine sau peşti, asigurate prin societăţi specializate.
Art. 18 devine art. 17, se modifică şi va avea următorul cuprins:

" Art.17.- Producătorii agricoli beneficiază de prevederile prezentei legi, dacă au fost afectaţi de fenomenele naturale prevăzute la art.2 şi se află în zona calamitată, declarată prin hotărâre de Guvern, şi au culturile, plantaţiile, animalele, păsările, familiile de albine sau peştii asigurate prin societăţi de asigurare."

Deputat: Alexandru Pereş - PD

Deputat: Marian Ianculescu - PSD

Deputat: Mihai Nicolescu - PSD
Prin renumerotare.

Legea se adresează producătorilor agricoli.

Pentru a da textului de lege un caracter imperativ.



28. 
Art.19.- (1) Producătorii agricoli vor primi despăgubirile aferente calamităţilor naturale, dezastrelor şi altor catastrofe, o singură dată pe an.

   (2) În situaţia în care dauna este totală în momentul producerii calamităţilor naturale, a dezastrelor şi a altor catastrofe şi permite reînfiinţarea culturii, despăgubirile se acordă cu prioritate, astfel încât să se asigure reînceperea unui nou ciclu de producţie.
Art. 19 devine art. 18, se modifică şi va avea următorul cuprins:

" Art.18. - (1) Producătorii agricoli vor primi despăgubirile aferente calamităţilor naturale în anul producerii lor.
   (2) În situaţia în care daunele, ca efect al calamităţilor naturale,  sunt totale si sunt produse în momentul în care există posibilităţi climatice şi tehnice de înfiinţare a culturilor, despăgubirile se acordă imediat, după constatare şi evaluare."

Deputat: Marian Ianculescu - PSD

Deputat: Marinache Vişinescu - PRM

Deputat: Mihai Nicolescu - PSD
Prin renumerotare.

Ca urmare a modificărilor anterioare.

Pentru claritatea prevederii legale.



29. 
Art.20.- Pentru a beneficia de despăgubiri, producătorii agricoli au următoarele obligaţii:

a) să declare şi să înregistreze culturile agricole, animalele, păsările, coloniile de albine şi peştii, contractele de concesionare şi arendare în registrele agricole deschise la nivel de comună, oraş, sector şi/sau al municipiului Bucureşti;

b) să întreţină culturile agricole, animalele, păsările, coloniile de albine şi peştii, potrivit regulilor agrotehnice, zootehnice şi sanitar-veterinare, să ia măsuri pentru prevenirea atacului de boli şi dăunători;

c) să depună o înştiinţare, în scris la primărie, cu privire la pieirea animalelor, păsărilor, coloniilor de albine şi peşti sau distrugerea totală ori parţială a culturilor agricole, viilor sau livezilor pe rod, datorate fenomenelor naturale prevăzute la art.2, în următoarele termene:

    - în cazul distrugerii ori vătămării culturilor agricole, plantaţiilor ori a rodului viilor, plantaţiilor pomicole, de hamei şi de arbuşti fructiferi, cel mai târziu în 48 de ore de la data producerii evenimentului;

    - în cazul pieirii animalelor, păsărilor, coloniilor de albine şi peşti, cel mai târziu în 24 de ore de la data producerii evenimentului, însoţită de un atestat din partea medicului veterinar de stat al circumscripţiei sanitar-veterinare de pe raza unde este amplasată ferma de creştere, grajdul de adăpostire a animalului, în care să se precizeze că pieirea acestuia s-a datorat efectelor produse de fenomenele naturale prevăzute la art.2;

d) să prezinte, cu bună credinţă şi în conformitate cu realitatea din teren, nivelul estimativ al pagubelor înregistrate.   
Art. 20 devine art. 19, se modifică şi va avea următorul cuprins:

" Art.19.- Pentru a beneficia de despăgubiri, producătorii agricoli au următoarele obligaţii:

a) să declare şi să înregistreze culturile agricole, animalele, păsările, familiile de albine şi peşti, contractele de concesionare şi arendare în registrele agricole deschise la nivel de comună, oraş sau sector al municipiului Bucureşti;

b) să întreţină culturile agricole, animalele, păsările, familiile de albine şi peştii, potrivit tehnologiilor, să ia măsuri pentru prevenirea atacului de boli şi dăunători;

c) să depună o înştiinţare, în scris la primărie, cel mai târziu în 48 de ore de la data producerii evenimentului, în cazul distrugerii ori vătămării culturilor agricole, plantaţiilor ori a rodului viilor, plantaţiilor pomicole, de hamei şi de arbuşti fructiferi şi cel mai târziu în 24 de ore de la data producerii evenimentului în cazul pieirii animalelor, păsărilor, familiilor de albine şi peşti.  În acest ultim caz înştiinţarea trebuie să fie însoţită de un act medico-legal din partea medicului veterinar de stat al circumscripţiei sanitar-veterinare de pe raza unde este amplasată ferma de creştere, grajdul de adăpostire a animalului, în care să se precizeze că pieirea acestora s-a datorat efectelor produse de fenomenele naturale prevăzute la art.2;

d) să prezinte, cu bună credinţă şi în conformitate cu realitatea din teren, nivelul estimativ al pagubelor înregistrate."

Deputat: Marian Ianculecu - PSD

Deputat: Mihai Nicolescu - PSD

Deputat: Ion Bozgă - PSD

Deputat: Marinache Vişinescu - PRM


Prin renumerotare.

Pentru o mai bună redactare a textului şi respectarea normelor de tehnică legislativă.



30. 
Art.21.- (1) Înştiinţarea scrisă se depune, în localităţile rurale, la secretarul consiliului comunal, iar în localităţile urbane, la secretarul consiliului orăşenesc, respectiv al sectoarelor municipiului Bucureşti.

   (2) Secretarul consiliului comunal, orăşenesc, respectiv, ai sectoarelor municipiului Bucureşti, are obligaţia să le înregistreze şi să le transmită în termen de 24 de ore la organele abilitate prin lege să facă constatarea şi să întocmescă acte de constatare.
Art. 21 devine art. 20, se modifică şi va avea următorul cuprins:

" Art.20.- (1) Înştiinţarea scrisă, prevăzută la art. 19 lit. c), se depune în localităţile rurale la secretarul consiliului comunal, iar în localităţile urbane la secretarul consiliului orăşenesc, respectiv al sectoarelor municipiului Bucureşti.

   (2) Secretarul consiliului comunal, orăşenesc sau secretarii sectoarelor municipiului Bucureşti au obligaţia să le înregistreze şi să le transmită în termen de 24 de ore la organele abilitate prin lege să facă constatarea şi să întocmescă acte de constatare."

Deputat: Marian Ianculescu - PSD

Deputat: Ionel Adrian - PSD
Prin renumerotare.

Pentru claritatea prevederii legale.

31. 
Art.22.- În baza unei convenţii cu Ministerul Agriculturii, Alimentaţiei şi Pădurilor, Institutul Naţional de Meteorologie şi Hidrologie va transmite Ministerului, informări detaliate în ritmul impus de necesităţi, privind aria de răspândire a fenomenelor naturale din categoriile precizate la art.2.
Art. 22 devine art. 21, se modifică şi va avea următorul cuprins:

" Art.21.- În baza unei convenţii cu Ministerul Agriculturii, Alimentaţiei şi Pădurilor, Institutul Naţional de Meteorologie şi Hidrologie va transmite acestuia informări detaliate în ritmul impus de necesităţi, privind aria de răspândire a fenomenelor naturale din categoriile precizate la art.2."

Deputat: Marian Ianculescu - PSD

Deputat: Mihai Nicolescu - PSD
Prin renumerotare.

Pentru o mai bună redactare.

32. 
CAPITOLUL V

Dispoziţii finale
Nemodificat




33. 
Art.23.- Persoanele fizice sau juridice care, prin acţiunile sau inacţiunile lor, contribuie la producerea sau majorarea daunelor, nu vor beneficia de despăgubiri.
Art. 23 devine art. 22, se modifică şi va avea următorul cuprins:

" Art.23.- Producătorii agricoli care, prin atitudinea lor, contribuie la producerea sau majorarea daunelor, nu vor beneficia de despăgubiri."

Deputat: Alexandru Pereş - PD

Deputat: Mihai Nicoloescu - PSD
Prin renumerotare.

In textul legii trebuie să se regăsească aceeaşi terminologie.

Pentru o mai bună redactare.

34. 
Art.24.- Persoanele fizice sau juridice care, cu bună ştiinţă, fac declaraţii false în vederea obţinerii de despăgubiri sau cele care înlesnesc acestora obţinerea despăgubirilor, răspund civil, material, administrativ sau penal, după caz.
Art. 24 devine art. 23, se modifică şi va avea următorul cuprins:

" Art.23.- Persoanele fizice sau juridice care, cu bună ştiinţă, fac declaraţii false în vederea obţinerii de despăgubiri sau cele care înlesnesc obţinerea de despăgubiri necuvenite, răspund, după caz, civil, material, administrativ şi penal numai pentru persoane fizice."

Deputat: Marian Ianculescu - PSD

Deputat: Mihai Nicolescu - PSD
Prin renumerotare.

Persoanele juridice nu pot fi sancţionate penal.

35. 
Art.25.- Întocmirea de acte de constatare sau de despăgubire cu date nereale, în neconcordanţă cu prevederile prezentei legi, constituie infracţiune şi se pedepseşte conform legii penale.
Art. 25 devine art. 24, se modifică şi va avea următorul cuprins:

" Art.24.- Întocmirea de acte de constatare sau de despăgubire cu date nereale constituie infracţiune şi se pedepseşte conform legii penale.

Deputat: Marinache Vişinescu - PRM
Prin renumerotare.

Text superfluu.

36. 

După art. 24 se introduce un nou articol, art. 25, cu următorul cuprins:

"Art.25.- Sumele încasate nelegal vor fi restituite la bugetul de stat, indexate cu indicele de inflaţie."

Deputat: Ionel Adrian - PSD

Deputat: Gheorghe Pribeanu - PRM


Pentru a asigura recuperarea sumelor la bugetul de stat în cazul încasarii nelegale a acestora.



Prin transferare, art. 11 devine art. 26, se modifică şi va avea următorul cuprins:

"Art.26.- Ministerul Agriculturii, Alimentaţiei şi Pădurilor, cu avizul Ministerului Finanţelor Publice, va elabora în termen de 45 de zile de la intrarea în vigoare a prezentei legi, norme metodologice de aplicare."

Deputat: Marian Ianculescu - PSD 
Prin renumerotare.

Pentru concizia prevederii legale.


37. 
Art.26.- (1) Prezenta lege intră în vigoare pe data publicării ei în Monitorul Oficial al României, Partea I, şi se pune în aplicare în termen de 60 de zile de la data intrării în vigoare.

   (2) În termenul prevăzut la alin.(1), vor fi elaborate şi adoptate prin hotărâre de Guvern normele metodologice de aplicare a prezentei legi.
Art. 26 devine art. 27, se modifică şi va avea următorul cuprins:

" Art.27.- Prezenta lege intră în vigoare la 60 de zile de la data publicării ei în Monitorul Oficial al României, Partea I."

Deputat: Marian Ianculescu - PSD


Prin renumerotare.

Pentru respectarea normelor de tehnică legislativă.

Prevederile alin. 2) sunt cuprinse la art. 26.


                  pPreşedinte,









       Secretar,



Mihai NICOLESCU








    Victor NEAGU
Întocmit: Experţi parlamentari,


  Aneta Barbu

                Anton Păştinaru


  Florentin Oancea

